



Agencije za mobilnost i programe EU odobrila je Obrtničkoj školi još jedan Erasmus+KA2 projekt pod nazivom ***EUse science to STEAM up you school.*** Radi se o projektu srateškog partnerstva među školama i svojevrstan je nastavak prethodnog projekta *EUse your brain-challenge your talent for science* koji smo uspješno odradili. Nastavljamo suradnju s dosadašnjim partnerskim školama iz **Nizozemske, Njemačke, Španjolske, Danske** i radujemo se novom partneru iz **Švedske**. Koordinator projekta je partnerska škola iz Nizozemske Insula College Locatie Halmaheiraplein.

Ciljevi projekta su poboljšanje kompetencija naših učenika u općeobrazovnim predmetima, prvenstveno u području stranog jezika i STEM predmeta, promoviranje poduzetništva u obrazovanju te vršnjačkog učenja i vrednovanja. Sudjelovanjem u međunarodnom projektu potiče se internacionalizacija škole te razmjena iskustava i upoznavanje dobre europske prakse. Realizacija projekta se planira kroz TPM sastanke i LTTA aktivnosti. Planirano je 6 LTTA aktivnosti. Prilikom svake LTTA aktivnosti, 8 učenika iz svake od tri partnerske škole, u pratnji njihova dva profesora, dolaze na aktivnost učenja i podučavanja u četvrtu partnersku školu koja je domaćin.

Naši učenici sudjeluju u **četiri LTTA aktivnosti-mobilnosti (Njemačka, Nizozemska, Švedska i Hrvatska kao domaćin)**. TPM je predviđen u Nizozemskoj kao završna evaluacija projekta. Osim sudjelovanja u mobilnostima tijekom trajanja projekta svi sudionici će aktivno sudjelovati u svim fazama projekta kao i u njegovoj diseminaciji i evaluaciji kroz ankete, upitnike, razgovore, zapažanja, procjene, seminare, konferencije, videokonferencije, web portale i medije. Predviđena je i suradnja putem eTwinninga sa školama partnerima s kojima ćemo zajedno pratiti rad učenika i evaluirati njihova postignuća, a tako i realizaciju i provedbu samog projekta.

Voditeljica projekta je Miranda Barac, prof. engleskog i francuskog jezika, a voditeljica STEM aktivnosti projekta je Milena Knezović, prof. matematike i informatike.

Projekt traje dvije godine i vodi se pod brojem **2018-1-NL01-KA229-038877\_5 u okviru programa Erasmus+: Ključna aktivnost 2: Školska partnerstva**, a odobrena financijska potpora je: **24.390,00 EUR.**